
Esselamu alejkum


Kako da činim sam sebi rukju a neznam ***[arapski](https://pitajucene.com/search/arapski/questions/ "Arapski search")*** jezik. Ja sam prešo na ***[Islam](https://pitajucene.com/search/islam/questions/ "Pretraži pitanja o Islamu")*** i još neznam ***[Kur'an](https://pitajucene.com/search/Kur%5C%27an/questions/ "Pretraži pitanja o Kur\'anu")*** na arapskom da čitam. Jako mi je teško ga naučiti. Molio bi vas da mi pomognete.


* 
* 
* 
* 
* 
* 
* 

 

Kako da sam sebi učim rukju a neznam učiti u Kur'anu?
=====================================================

 

Ve alejkumus selam…


Prije svega, poštovani brate, tebi nije naređeno da učiš sam sebi rukju. ***[Rukja](https://pitajucene.com/search/rukja/questions/ "Pretraži pitanja o rukji")*** je sporedna stvar u islamu. Ne treba svoj ***[islam](https://pitajucene.com/search/islam/questions/ "Pretraži pitanja o Islamu")*** i ***[vjerovanje](https://pitajucene.com/search/vjerova/questions/ "Pretraži pitanja o vjerovanju")*** svoje zasnivati na sporednim stvarima vjete, koliko god one danas bile predstavljane kao temeljne. Od tebe se traži da klanjaš, postiš, udjeljuješ, zikriš, obraćaš se Allahu dovom, da ostavljaš grijehe i da ih se kloniš, a ne da razmišljaš o džinnima i šejtanima i borbi sa njima. Razmišljaj o melekima i Božijim Poslanicima, ase, ashabima, rae, i uživaj u vjeri, a nemoj se bespotrebno opterećavati.


Ako več hoćeš da se adekvatno zaštitiš, onda ti preporučujem da nakon ***[sabah](https://pitajucene.com/search/sabah/questions/ "Pretraži pitanja o sabah")*** namaza, i pred ***[akšam](https://pitajucene.com/search/ak%C5%A1am/questions/ "Pretraži pitanja o akšam")*** ***[namaz](https://pitajucene.com/search/Namaz/questions/ "Pretraži pitanja o namazu")*** proučiš 100 puta riječi/zikr


LA ILAHE ILLALLAHU VAHDEHU LA ŠERIKE LEHU, LEHUL MULKU VE LEHUL HAMDU VE HUVE ‘ALA KULLI ŠEJ'IN QADIR.


Ovo je veliki ***[zikr](https://pitajucene.com/search/zikr/questions/ "Pretraži pitanja o zikru")***, jedan od najvećih, i ove riječi su ti velika zaštita od šejtana/džinna nevjernika, Allahovom voljom.


Po hadisu Allahovog Poslanika, savs, koji je vjerodostojan/sahih, ko ove riječi prouči ujutro, Allah će ga čuvati sve do večeri. A ko ih prouči naveče, dakle pred akšam, Allah će ga čuvati sve do ujutro.


Neka ovo bude tvoja rukja koje češ se pridržavati i biti ustrajan, do kraja života, jer Allah voli ono što se radi ustrajno, makar bilo i malo.


Ukoliko doista imaš potrebu za rukjom, koja nije plod umišljaja i šejtanskog djelovanja na psihu i šubhi/sumnji, onda se javi nekom čovjeku koji se ovim stručno bavi…


Allah Uzvišeni najbolje zna…


